Upis djece u prvi razred šk.god. 2025./2026.  
  
  
  
Upisi u osnovne škole na području Šibensko – kninske županije provode se elektroničkim putem korištenjem Nacionalnog informacijskog sustava upisa u osnovne škole. Prijave za redovan upis otvaraju se 15. veljače 2025. godine, te će roditelji preko poveznice [https://osnovne.e-upisi.hr/](https://osnovne.e-upisi.hr/" \t "_blank) moći podnijeti prijavu za upis svoga djeteta u prvi razred osnovne škole. Nacionalnom informacijskom sustavu za upise u osnovne škole pristupa se putem e-Građana.  
  
U sustavu će roditeljima biti vidljivi opći podaci o djetetu te škola na čijoj se listi školskih obveznika nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada po upisnom području.  
  
KLJUČNI DATUMI:  
**predaja zahtjeva za redovni upis za djecu s teškoćama – od 1.2. do 15.4.  
predaja zahtjeva za redovni upis - od 15.2. do 15.3.  
predaja zahtjeva za prijevremeni upis – od 15.2. do 31.3.  
predaja zahtjeva za privremeno oslobađanje od upisa - od 15.2. do 31.3.**  
Prijave za upis djece s utvrđenim teškoćama otvorene su od 1. veljače 2025. godine i bit će otvorene do 15. travnja 2025. godine.  
  
Također, uz prijavu za redovne upise u prvi razred osnovne škole od 15. veljače do 15. ožujka 2025. godine, roditelji će moći podnijeti i zahtjev za prijevremeni upis u prvi razred osnovne škole kao i za privremeno oslobađanje od upisa u prvi razred osnovne škole (15.2. do 15.3.).  
  
S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.  
  
Za sve ostale informacije, termine testiranja u školi, liječničkih pregleda i laboratorijskih pretraga roditelji će pratiti mrežne stranice škole kojoj dijete pripada prema upisnom području.  
  
  
Za sve dodatne upite o korištenju sustava možete kontaktirati CARNET-ov helpdesk svakim radnim danom od 8 do 20 sati na broj telefona 01 6661 500 ili putem e-pošte na [helpdesk@skole.hr](mailto:helpdesk@skole.hr" \t "_blank)  
  
  
  
Ravnateljica: Ivana Finka, prof